Document ID: 32001D0887

Reference:
EUR-Lex - 32001D0887 - ET
Tähtis õiguslik teade
|
32001D0887
Euroopa Liidu Teataja L 329 , 14/12/2001 Lk 0001 - 0002
Nõukogu otsus,6. detsember 2001,euro kaitsmise kohta võltsimise eest(2001/887/JSK)EUROOPA LIIDU NÕUKOGU,võttes arvesse Euroopa Liidu lepingut, eriti selle artiklit 31 ja artikli 34 lõike 2 punkti c,võttes arvesse Prantsuse Vabariigi algatust, [1]võttes arvesse Euroopa Parlamendi arvamust [2]ning arvestades järgmist:(1) Nõukogu 3. mai 1998. aasta määruses (EÜ) nr 974/98 euro kasutuselevõtmise kohta [3] sätestatakse, et euro lastakse ringlusse 1. jaanuaril 2002 ning osalevaid liikmesriike kohustatakse tagama piisavad sanktsioonid euro pangatähtede ja müntide järeletegemise ja võltsimise vastu.(2) Varasemate õigusaktidega euro kaitseks kehtestatud meetmeid tuleks täiendada ja tugevdada sätetega, mis tagavad tiheda koostöö liikmesriikide pädevate asutuste, Euroopa Keskpanga, liikmesriikide keskpankade, Europoli ja Eurojusti vahel, et tõkestada euro võltsimisega seotud õigusrikkumisi.(3) 29. mail 2000 võttis nõukogu vastu raamotsuse 2000/383/JSK võltsimisvastase kaitse tugevdamiseks kriminaal- ja muude karistuste abil seoses euro kasutuselevõtmisega [4];(4) 28. juunil 2001 võttis nõukogu vastu määruse (EÜ) nr 1338/2001, milles sätestatakse euro võltsimise takistamiseks vajalikud meetmed, [5] ning määruse (EÜ) nr 1339/2001, millega laiendatakse euro võltsimise takistamiseks vajalike meetmete sätestamist käsitleva määruse (EÜ) nr 1338/2001 mõju nendele liikmesriikidele, kes ei ole eurot ühisrahana kasutusele võtnud, [6]ON VASTU VÕTNUD JÄRGMISE OTSUSE:Artikkel 1MõistedKäesolevas otsuses kasutatakse järgmisi mõisteid:a) võltsitud pangatähed ja võltsitud mündid — määruse (EÜ) nr 1338/2001 artiklis 2 määratletud pangatähed ja mündid;b) euro võltsimine ja sellega seotud õigusrikkumised — nõukogu raamotsuse 2000/383/JSK artiklites 3-5 kirjeldatud teguviis euro suhtes;c) pädevad asutused — liikmesriikide poolt teabe kogumiseks määratud asutused, eelkõige siseriiklikud keskasutused, ning euro võltsimise ja sellega seotud õigusrikkumiste avastamiseks, uurimiseks ja karistamiseks määratud asutused;d) Genfi konventsioon — 20. aprillil 1929. aastal Genfis allakirjutatud rahvusvaheline rahavõltsimise vastu võitlemise konventsioon ja selle protokoll;e) Europoli konventsioon — 26. juuli 1995. aasta konventsioon Euroopa Politseiameti loomise kohta [7].Artikkel 2Pangatähtede ja müntide ekspertiisLiikmesriigid tagavad, et euro võltsimise ja sellega seotud õigusrikkumiste uurimisel:a) teeb võltsimiskahtlusega pangatähtede vajaliku ekspertiisi siseriiklik analüüsikeskus, mis määratakse või luuakse kooskõlas määruse (EÜ) nr 1338/2001 artikli 4 lõikega 1; ningb) teeb võltsimiskahtlusega müntide vajaliku ekspertiisi siseriiklik müntide analüüsikeskus, mis määratakse või luuakse kooskõlas määruse (EÜ) nr 1338/2001 artikli 5 lõikega 1.Artikkel 3Ekspertiisitulemuste edasisaatmineLiikmesriigid tagavad, et siseriikliku analüüsikeskuse ja siseriikliku müntide analüüsikeskuse poolt artikli 2 kohaselt tehtavate ekspertiiside tulemused saadetakse Europoli konventsiooni kohaselt Europolile.Artikkel 4Teavitamiskohustus1. Liikmesriigid tagavad, et Genfi konventsiooni artiklis 12 osutatud siseriiklikud keskasutused saadavad Europoli konventsiooni kohaselt Europolile teavet, mida nad on kogunud euro võltsimise ja sellega seotud õigusrikkumiste uurimiste kohta, sealhulgas kolmandatest riikidest saadud teavet. Liikmesriigid ja Europol kooskõlastavad omavahel, millist teavet tuleb edastada. Saadetav teave peab hõlmama vähemalt õigusrikkumistega seotud isikute andmeid, õigusrikkumiste üksikasju, nende avastamise asjaolusid, võetuse teostamise asjaolusid ning seoseid muude uuritud või uurimisel olevate asjadega.2. Liikmesriikide pädevad asutused kasutavad euro võltsimise ja sellega seotud õigusrikkumiste uurimisel vajaduse korral ajutise õigusalase koostöö üksuse pakutavaid võimalusi ning pärast Eurojusti loomist edaspidi selle pakutavaid koostöövõimalusi kooskõlas ajutise õigusalase koostöö üksuse ja Eurojusti asutamisdokumentide sätetega.Artikkel 5JõustumineKäesolev otsus jõustub Euroopa Ühenduste Teatajas avaldamise päeval.Brüssel, 6. detsember 2001Nõukogu nimeleesistujaM. Verwilghen[1] EÜT C 75, 7.3.2001, lk 1.[2] Arvamus on esitatud 23. oktoobril 2001 (Euroopa Ühenduste Teatajas seni avaldamata).[3] EÜT L 139, 11.5.1998, lk 1.[4] EÜT L 140, 14.6.2000, lk 1.[5] EÜT L 181, 4.7.2001, lk 6.[6] EÜT L 181, 4.7.2001, lk 11.[7] EÜT C 316, 27.11.1995, lk 2. Konventsiooni on viimati muudetud 30. novembri 2000. aasta protokolliga (EÜT C 358, 13.12.2000, lk 2).--------------------------------------------------

Summary:
Euro kaitsmine võltsimise eest
Euro kaitsmine võltsimise eest
KOKKUVÕTE:
otsus 2001/887/JSK euro kaitsmise kohta võltsimise eest
MIS ON OTSUSE EESMÄRK?
              
Otsuse eesmärk on tagada, et euro võltsimise uurimisel tehakse võltsimiskahtlusega rahatähtede sidus ja tõhus ekspertiis ning ELi riigid vahetavad omavahel teavet.
PÕHIPUNKTID
              
Seoses euro kasutuselevõtmisega 1. jaanuaril 2002 täiendati selle otsusega mitmeid olemasolevaid eeskirju, mis käsitlevad euro kaitset võltsimise eest, nagu
nõukogu raamotsus 2000/383/JSK, mis asendati direktiiviga 2014/62/EL, milles käsitletakse kriminaalõiguse kasutamist euro ja muude vääringute kaitsmiseks võltsimise eest;
nõukogu määrus (EÜ) nr 1338/2001, milles sätestatakse muud meetmed, mis on vajalikud euro kaitsmiseks võltsimise eest.
Euro võltsimise uurimisel peavad ELi riigid tagama, et võltsimiskahtlusega euro pangatähtede vajaliku ekspertiisi teevad siseriiklikud analüüsikeskused, samas kui võltsimiskahtlusega müntide ekspertiisi peavad tegema siseriiklikud müntide analüüsikeskused. ELi riigid peavad edastama ekspertiisitulemused Europolile (Euroopa Politseiamet).
ELi riikide siseriiklikud keskasutused, kelle ülesanne on uurida euro võltsimist ja sellega seotud õigusrikkumisi, peavad saatma Europolile uurimise käigus kogutud teavet, sealhulgas ELi mittekuuluvatelt riikidelt saadud teavet. Edastada tuleb vähemalt järgmine teave:
õigusrikkumistega seotud isikute andmed;
õigusrikkumiste kirjeldus;
õigusrikkumiste avastamise asjaolud;
võetuse teostamise asjaolud;
seosed muude juhtumitega.
Selleks et teha koostööd euro võltsimise ja sellega seotud õigusrikkumiste uurimisel, peavad ELi riikide pädevad asutused kasutama Eurojusti pakutavaid võimalusi.
Komisjoni otsusega 2005/37/EÜ loodi Euroopa Tehnika- ja Teaduskeskus, mille ülesanne on kaitsta euromünte võltsimise eest. Selleks analüüsitakse ja klassifitseeritakse võltsitud euromünte ning abistatakse riiklikke ametiasutusi.
MIS AJAST OTSUST KOHALDATAKSE?
              
Otsust kohaldatakse alates 14. detsembrist 2001.
TAUST
              
Lisateave:
Võltsimisvastane tegevus (Euroopa Komisjon)
Võltsimisvastane tegevus (Euroopa Keskpank)
PÕHIDOKUMENT
            
Nõukogu 6. detsembri 2001. aasta otsus 2001/887/JSK euro kaitsmise kohta võltsimise eest (EÜT L 329, 14.12.2001, lk 1–2)
SEONDUVAD DOKUMENDID
            
Nõukogu 28. juuni 2001. aasta määrus (EÜ) nr 1338/2001, milles sätestatakse euro võltsimise takistamiseks vajalikud meetmed (EÜT L 181, 4.7.2001, lk 6–10)
Määruse (EÜ) nr 1338/2001 järjestikused muudatused on alusdokumenti lisatud. Käesoleval konsolideeritud versioonil on üksnes dokumenteeriv väärtus.
Komisjoni 29. oktoobri 2004. aasta otsus 2005/37/EÜ, millega asutatakse Euroopa Tehnika- ja Teaduskeskus (ETTK) ja nähakse ette tehniliste meetmete kooskõlastamine euromüntide kaitsmiseks võltsimise eest (ELT L 19, 21.1.2005, lk 73–74)
Euroopa Parlamendi ja nõukogu 15. mai 2014. aasta direktiiv 2014/62/EL, milles käsitletakse euro ja muude vääringute kriminaalõiguslikku kaitset võltsimise vastu ning millega asendatakse nõukogu raamotsus 2000/383/JSK (ELT L 151, 21.5.2014, lk 1–8)
Viimati muudetud: 03.04.2017